gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9134, del 23-07-2021 (2021/7392)

Informació pública del projecte de decret del conseller d'Hisenda i Model Econòmic pel qual es regula el règim de fiances per arrendament de finques urbanes i prestacions de serveis o subministraments complementaris a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9134

Data del DOGV
:   23-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7392


Data del document
:   29-06-2021

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic

Informació pública del projecte de decret del conseller d'Hisenda i Model Econòmic pel qual es regula el règim de fiances per arrendament de finques urbanes i prestacions de serveis o subministraments complementaris a la Comunitat Valenciana. [2021/7392]  
Mitjançant la Resolució de 20 de maig de 2021, del conseller d'Hisenda i Model Econòmic, s'ha iniciat l'expedient administratiu del projecte de decret del conseller d'Hisenda i Model Econòmic, pel qual es regula el règim de fiances per arrendament de finques urbanes i prestacions de serveis o subministraments complementaris a la Comunitat Valenciana.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, articles 42 i 43.1.c de la Llei 5/1983, de 30 de desembre, del Consell; article 47 de la Llei 2/2015, de 2 d'abril, de transparència, bon govern i participació ciutadana; i articles 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/ca/normativa-en-tramitacion.  
Les al·legacions, suggeriments o observacions efectuades podran ser remeses per un escrit dirigit a la Subdirecció General de Tributs, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de juny de 2021.- El director general de Tributs i Joc: Rafael Beneyto Cabanes.
Diari Oficial de la Generalitat Valenciana


Sumari del DOGV 9003, del 22-01-2021 (2021/219)

Informació pública del projecte de reparcel·lació forçosa del sector PRR -7 Malilla Sud.
----------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/219


Data del document
:   11-01-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del projecte de reparcel·lació forçosa del sector PRR -7 Malilla Sud. [2021/219]  
La tinenta d'alcalde de Manteniment i Obres d'Infraestructura, Planificació i Gestió Urbana, i Relacions institucionals, en virtut de delegació conferida per Resolució 134 de 24 de juliol de 2020, ha dictat Resolució GL-5479 de data 29 de desembre de 2020, el tenor literal de la qual, en la seua part dispositiva, és el següent:  
«Primer. Sotmetre a informació pública, per un termini d'un mes, en el Diari Oficial de la Generalitat Valenciana i efectuar la notificació individual als propietaris inclosos en l'àrea reparcel·lable del projecte de reparcel·lació forçosa del Pla de reforma interior de millora del sector SUD PRR-7, de sòl urbanitzable denominat Malilla Sud, presentat mitjançant instància número 574-262444 de 6 d'octubre de 2020, subscrita per José Antonio Martínez Roda, que actua com a gerent de la Societat Anònima Municipal d'Actuacions Urbanes de València, AUMSA, tot això de conformitat amb el que es disposa en l'article 92 LOTUP.  
  
Segon. Procedir a la inserció en la pàgina web municipal www.valencia.es de la documentació sotmesa a informació pública que, així mateix, des de la publicació en el Diari Oficial de la Generalitat Valenciana, podrà ser consultada en el Servei de Gestió Urbanística, Secció Execució PAI II, situat en les dependències municipals del carrer Amadeu de Savoia, 11, pati A, 2a planta, per a la qual cosa s'hi haurà de sol·licitar cita prèvia a través del telèfon 693386594 de dilluns a divendres de 09.00 a 14.00 hores, extensions 3453 i 3432.»  
  
València, 11 de gener de 2021.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 9236, del 16-12-2021 (2021/12166)

Bases de la convocatòria del procés selectiu per a la provisió en propietat de sis places d'agent de policia local.
-------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12569


Data del document
:   26-11-2021

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * concurs administratiu

Bases de la convocatòria del procés selectiu per a la provisió en propietat de sis places d'agent de policia local. [2021/12053]  
En el Butlletí Oficial de la Província d'Alacant número 224, de 24 de novembre del 2021, s'han publicat íntegrament les bases que han de regir la convocatòria per a la selecció de sis places d'agent de la policia local (3 per torn lliure i 3 per torn de mobilitat), pertanyents a l'escala d'administració especial, subescala serveis especials i classe policia Local i auxiliars, escala bàsica, subgrup C1, categoria agent, mitjançant el sistema de concurs oposició.  
  
El termini de presentació d'instàncies serà de vint dies hàbils a comptar de l'endemà de la publicació d'aquest anunci en el Boletín Oficial del Estado.  
Els successius anuncis relacionats amb la convocatòria es publicaran a la Seu Electrònica de l'Ajuntament de Teulada (secció d'Ocupació Pública), pàgina web: www.teuladamoraira.org  
  
Teulada, 26 de novembre de 2021.- La regidora delegada de Recursos Humans: Verónica Martínez Linares.
Diari Oficial de la Generalitat Valenciana


Sumari del DOGV 9237, del 17-12-2021 (2021/12093)

Extracte de la Resolució de 9 de desembre de 2021, del director general d'Esport, per la qual es convoquen subvencions destinades a l'execució de projectes singulars en l'àmbit de l'esport i l'activitat física per a l'any 2022.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12087


Data del document
:   09-12-2021

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 9 de desembre de 2021, del director general d'Esport, per la qual es convoquen subvencions destinades a l'execució de projectes singulars en l'àmbit de l'esport i l'activitat física per a l'any 2022. [2021/12849]  
BDNS (identif.): 599466.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/599466)  
  
Primer. Entitats beneficiàries  
Persones físiques empadronades en un municipi de la Comunitat Valenciana, entitats locals, universitats o entitats sense ànim de lucre que complisquen amb els requisits establits en les bases reguladores de l'Ordre 34/2018.  
  
Segon. Objecte  
Convocar les subvencions destinades a l'execució de projectes singulars que busquen a través de l'esport resultats esportius, de representació, formatius o socials, amb la participació destacada d'esportistes i entitats de la Comunitat Valenciana.  
  
Tercer. Bases reguladores  
Ordre 34/2018, de 16 d'agost, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions destinades a l'execució de projectes singulars en l'àmbit de l'esport i l'activitat física (DOGV 8365, 21.08.2018).  
  
  
Quart. Quantia  
El pressupost destinat a finançar la present convocatòria ascendirà a 400.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació en el Diari Oficial de la Generalitat Valenciana de la corresponent convocatòria i finalitzarà el 31 de gener de 2022.  
  
València, 9 de desembre de 2021.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 9247, del 31-12-2021 (2021/12938)

RESOLUCIÓ de 22 de desembre de 2021, del director general d'Administració Local, per la qual es publica la dissolució de la Mancomunitat de Serveis Socials Mariola.
--------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12034


Data del document
:   22-12-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de desembre de 2021, del director general d'Administració Local, per la qual es publica la dissolució de la Mancomunitat de Serveis Socials Mariola. [2021/12525]  
La Mancomunitat de Serveis Socials Mariola, mitjançant un acord del seu òrgan plenari en la sessió de 9 de desembre de 2020, va acordar per majoria absoluta de municipis integrants la dissolució d'aquesta mancomunitat per haver desaparegut la finalitat per la qual es va crear.  
La dissolució d'una mancomunitat es tramita pel procediment establit en l'article 48 de la Llei 21/2018, de 16 d'octubre, de la Generalitat, de mancomunitats de la Comunitat Valenciana, que culmina amb la resolució de publicació de la dissolució en el Diari Oficial de la Generalitat Valenciana.  
Remés l'expedient tramitat, aquesta Direcció General d'Administració Local comprova la realització de la tramitació prevista en el títol IX de la legislació vigent.  
Una vegada publicada la dissolució, correspondrà a la mateixa mancomunitat, en compliment del que es preveu en l'apartat 6 de l'article 48 de la Llei 21/2018, de 16 d'octubre, donar publicitat de l'acord de liquidació i distribució de patrimoni en el Diari Oficial de la Generalitat Valenciana.  
Per això, de conformitat amb la Llei 21/2018, de 16 d'octubre, de la Generalitat, de mancomunitats de la Comunitat Valenciana i d'acord amb el que es disposa en l'article 8 del Decret 169/2020, de 30 d'octubre, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Únic  
Publicar en el Diari Oficial de la Generalitat Valenciana la dissolució de la Mancomunitat de Serveis Socials Mariola i donar de baixa la Mancomunitat en el Registre d'Entitats Locals de la Comunitat Valenciana.  
Contra aquesta resolució podrà interposar-se recurs d'alçada davant la Secretaria Autonòmica de Promoció Institucional i Cohesió Territorial, en el termini d'un mes de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma amb caràcter general.  
Tot això, sense perjudici, que els interessats puguen exercitar qualsevol altre recurs que per al seu dret estimen oportú.  
  
 València, 22 de desembre de 2021.- El director general de Administración Local: Antoni Such Botella.
Diari Oficial de la Generalitat Valenciana


Sumari del DOGV 9172, del 13-09-2021 (2021/8821)

Notificació de la sentència dictada en el procediment ordinari número 176/2017.
-------------------------------------------------------------------------------

### Dades del document

Número de DOGV
:   9172

Data del DOGV
:   13-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8821


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 176/2017. [2021/8821]  
NIG:03159-24-5-5603-4207554.  
Procediment ordinari [ORD] - 000176/2017-E.  
De: C.P. edifici Marvic B.  
Procurador: Juan Fernández de Bobadilla Moreno.   
Contra: Body Inversiones, SL, Yolanda Fajardo Martínez, Eusebio Álvaro Fajardo.  
Martínez, Lorena Salvadora Gallego Fajardo, Rosario Trigo Justiniano i herència jacent d'Eusebio Fajardo Toledo.  
Procurador: Juan Díaz Siles.  
En el procediment ordinari [ORD] - 000176/2017 s'ha dictat la sentència en què consta, com a part demandant, la CP edifici Marvic B; i, com a part demandada, Body Inversiones, SL, Yolanda Fajardo Martínez, Eusebio Álvaro Fajardo Martínez, Lorena Salvadora Gallego Fajardo Martínez, Rosario Trigo Justiniano i herència jacent d'Eusebio Fajardo Toledo. D'acord amb la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats. El termini per a recórrer contra aquesta sentència és de 20 dies, comptador a partir de l'endemà de la notificació, per a la qual cosa caldrà depositar 50 euros en el compte de consignacions del Jutjat, excepte si la persona interessada és beneficiària de justícia gratuïta. Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
Benidorm, 15 d'abril de 2021.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 9039, del 11-03-2021 (2021/1849)

Notificació de la sentència dictada en el procediment ordinari número 328/2020.
-------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1849


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el procediment ordinari número 328/2020. [2021/1849]  
  
Procediment ordinari [ord] - 000328/2020 € ros.  
Demandant: Banco de Sabadell, SA.  
Procuradora: Francisca Vidal Cerda.  
Demandada: María Catalán Segovia.  
Procurador/a:   
En aquest procediment ordinari seguit a instàncies de Banco Sabadell, SA, contra María Catalán Segovia, s'ha dictat sentència, la còpia íntegra de la qual queda en aquesta oficina judicial a la disposició de la part demandada, María Catalán Segovia, a qui faig saber que, en contra, s'hi pot interposar un recurs d'apel·lació.  
I, atés que aquest demandat es troba en parador ignorat, expedisc aquest edicte, d'acord amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, perquè li valga de notificació en deguda forma.  
  
Alzira, 25 de febrer de 2021.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 9188, del 05-10-2021 (2021/9883)

RESOLUCIÓ de 25 de setembre de 202, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala mèdica de salut pública (A1-S03-01), personal funcionari d'administració especial dependents de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9883


Data del document
:   25-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 25 de setembre de 202, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala mèdica de salut pública (A1-S03-01), personal funcionari d'administració especial dependents de la Conselleria de Sanitat Universal i Salut Pública. [2021/9883]  
  
  
  
De conformitat amb la base 4.2 de la Resolució de 14 de gener de 2020, de la directora general de Recursos Humans, per la qual es convoca concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala mèdica de salut pública (A1-S03-01), personal funcionari d'administració especial, dependents de la Conselleria de Sanitat Universal i Salut Pública (DOGV núm.8733, de 05.02.2020), una vegada finalitzat el termini d'esmena de defectes d'admissió aquesta Direcció General de Recursos Humans resol aprovar el lloc i l'hora de la prova, així com la llista definitiva d'aspirants admesos i exclosos, que figura en l'annex I.  
  
Lloc: Hospital Universitari i Politècnic La Fe de València.   
Edifici de Direcció, Administració i Docència.  
Avinguda de Fernando Abril Martorell, 106, 46263 València.  
  
Data: dissabte 18 de desembre de 2021.  
Hora: 12h.  
  
València, 25 de setembre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9188, del 05-10-2021 (2021/9960)

Informació pública del procediment de la pròrroga de la declaració de zona de gran afluència turística de Finestrat.
--------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9960


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del procediment de la pròrroga de la declaració de zona de gran afluència turística de Finestrat. [2021/9960]  
A fi de donar publicitat al procediment corresponent de la pròrroga de la declaració de zona de gran afluència turística del municipi de Finestrat (expedient ZGAT, pròrroga 10/2021), s'obri un període d'audiència pública durant el termini de 10 dies, comptadors des de l'endemà que es publique aquest anunci en el Diari Oficial de la Generalitat Valenciana, el qual es tramita de conformitat amb el que estableixen els articles 21 i 21 bis de la Llei 3/2011, de 23 de març, de comerç de la Comunitat Valenciana (modificada pel Decret llei 1/2015, de 27 de febrer), aplicable d'acord amb el que preveu la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat (DOGV 8202, 30.12.2017).  
L'expedient es pot consultar a l'enllaç següent de la Direcció General de Comerç, Artesania i Consum, a l'apartat d'informació pública: http://cindi.gva.es/es/web/comercio, i a les dependències de la Direcció General de Comerç, Artesania i Consum, a la Ciutat Administrativa 9 d'Octubre, carrer de la Democràcia, 77, torre 2, així com al Servei Territorial de Comerç i Consum d'Alacant, carrer de Churruca, 29, 5a planta, 03626 Alacant, en horari de 09.00 a 14.00 hores, de dilluns a divendres.  
  
Les al·legacions o els suggeriments han d'anar adreçats a la Direcció General de Comerç, Artesania i Consum, i s'han d'enviar al correu electrònic: dgcc\_wwlo@obk.bw, amb l'assumpte: ZGAT PRÒRROGA FINESTRAT, o entregar-se per escrit; en tots dos casos, s'han de fer constar el nom, els cognoms, el NIF i el domicili o bé l'adreça electrònica de la persona interessada, si aquest és el mitjà triat a l'efecte de comunicacions, i es poden presentar als llocs indicats al paràgraf anterior i en qualsevol dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de setembre de 2021.- El subdirector general de Comerç i Consum: Miguel Ángel Romero García